Viljandi linna teatripreemia

**Viljandi linna teatripreemia** on Viljandi linna tunnustus väljapaistva tegevuse eest teatrikunsti edendamisel Viljandi linnas.

Preemia määratakse Viljandi linnas tegutsevale füüsilisele isikule või kollektiivile või Viljandi teatrites etenduste lavaletoomisel osalenud külalislavastajale või külalisnäitlejale. Preemia määramisel arvestatakse konkreetseid saavutusi kalendriaasta vältel nii lavakunsti viljelemisel kui ka teatrialase tegevuse kajastamisel meedias.

Igal aastal määratakse üks preemia, mille suurus on 1500 eurot.

## Kandidaatide esitamine ja laureaadi väljavalimine
Ettepaneku preemia kandidaadi kohta võivad Viljandi Linnavalitsusele teha kõik soovijad. Preemia kandidaat esitatakse iga aasta 31. detsembriks. Viljandi Linnavalitsus edastab kandidaatide nimekirja Viljandi Linnavolikogu kultuurikomisjonile. Komisjon arutab kandidatuurid läbi. Komisjonil on õigust sarnase sisuga ettepanekud liita ja sellest tulenevalt täiendada. Komisjon valib esitatud kandidaatide hulgast eelistatuima kandidaadi ja esitab ettepaneku volikogu koordinaatorile üks päev enne jaanuarikuu volikogu istungit. Volikogu määrab preemia komisjoni ettepaneku alusel oma jaanuarikuu istungil.

Põhjendatud kaalutlustel võib volikogu jätta preemia välja andmata.

Preemia saaja tunnustamine toimub Eesti Vabariigi aastapäeva tähistamise kontsertaktusel või preemia saajale sobival ajal ning sobivas kohas.

## Laureaadid<small></small>
*1997 – Enn Kose, Ugala teatri direktor, teatri juhtimise eest
*1998 – Andres Lepik, Ugala teatri kunstiline juht; Ingomar Vihmar, lavastajatöö eest lavastuses “Laul Sipirja lastest”
*1999 – Leila Säälik, osatäitmiste eest Ugala teatri lavastustes “Õnne, Leena!”, “Pildimeistrid”, “Naiste naljad, meeste mängud”. Invateater Karlanda, 1999. aastal korraldatud etenduste eest
*2000 – Ingrid Agur, 160-le lavastusele kunstnikutöö tegemise eest Ugala teatris
*2001 – Peeter Konovalov, kontsertetenduse “Roheline muna” juhtimise ja teatrikunsti edendamise eest
*2002 – Kaarin Raid, etenduse “Onu Vanja” lavastamise ning etenduste “Kirsiaed” ja “Kajakas” taaselustamise eest
*2003 – Kristi Teemusk, lastelavastuse “Tuhkatriinu” lavaletoomise ja 11. aastat Ugala teatri lastestuudio juhtimise eest
*2004 – Peeter Jürgens, aastakümnete pikkuse eduka töö eest Ugala teatris ning rollide eest lavastustes “Aarete saar” ja “Naisevõtmine”
*2005 – Priit Võigemast, silmapaistvate osatäitmiste ning lavastuste eest Ugala teatris
*2006 – Hilje Murel, meisterliku ja särava näitlejatöö eest Ugala teatris, nimiosa muusikalis “Marilyn”
*2007 – Altmar Looris, Viljandi Nukuteatri erilise ja väga olulise koha kujundamise eest linna kultuuripildis
*2008 – “Linnapea” lavastusgrupp (autor Toomas Suuman, lavastaja Andres Lepik, kunstnik Jaak Vaus, muusikaline kujundaja Peeter Konovalov, liikumisjuht Oleg Titov, nimiosaline Andres Tabun) – lavastuse eest, mis väärtustab Viljandi ajalugu ja persoone 
*2009 – teatrikohvik Ugalas, ülimenukas publiku teatrile lähendamise projekt – toredad kohtumised, leidlikud lahendused, huvitavad faktid ajaloost, näitlejate ja töötajate uued rollid kohviku pererahvana
*2010 – Aarne Soro, isikupärane ja särav doktor Tomas Stockmann lavastuses „Stocmannid”, Inglismaa Pariisi suursaatkonna ametnik Simon Prout lavastuses „Majandustõus ehk Kohe käib pauk”, Olaf lavastuses „Väikesed vanamehed”, Hildur Sokk lavastuses „Karlsson katuselt”, Härra Halvasti lavastuses „Isa talveuni”
*2011 – Teet Ehala, lavastuste “Läbi klaasi” ja “Inetu!” tehniliste lahenduste väljatöötaja
*2012 – Luule Komissarov, kordumatud professionaalselt köitvad rollid lavastustes “Ladu”, “Kalmistuklubi”, “Mõõt mõõdu vastu”, “Tuul pajuokstes” ning 20 aastat Lainena teleseriaalis “Õnne 13”
*2013 – Y-generatsioon, laiahaardeline teatriprojekt, mis tegeleb Viljandi tulevikku puudutavate küsimustega. Y-generatsiooni kuuluvad Marika Palm, Klaudia Tiitsmaa, Rait Õunapuu, Kristian Põldma, Vallo Kirs ja Adele Sepp
*2014 – Peeter Jürgens – heade osatäitmiste eest
*2015 – Andres Tabun – säravate rollide eest lavastustes “Amalia” ja “Ema oli õunapuu”
*2016 – Seasaare Näitemängu Selts ja lavastaja Margus Vaher, kes tõid möödunud aastal harrastusteatrina välja 3 uuslavastust, mida mängisid 39 korda enam kui 1500 vaatajale
*2017 – Martin Mill, silmapaistvate osatäitmiste ees Ugala teatri laval
*2018 – Ülle Konovalov, aastatepikkuse töö eest Ugala teatri grimmiosakonna juhina
*2019 – Vilma Luik kauaaegse südamega tehtud töö eest Ugala teatris
*2020 – Tarvo Vridolin osatäitmise eest lavastuses “Sorri ei saa aidata” ja “Triller”
*2021 – Liis Aedmaa ja Laura Kalle lähisuhtevägivallast rääkiva dokumentaalsetel materjalidel põhineva lavastuse „Kui sa tuled, too mul lilli” loomise eest
*2022 – Ugala teater / rännaklavastus „Viljandi lood: Jaan” lavastuses põneva ja Viljandit kaasava formaadi kasutamise eest
*2023 – Tanel Jonas lavastuse “Meie klass” lavastamise eest 
*2024 – Teater TEMUFI – uue hubase teatrimaja avamise eest Viljandis 
*2025 – Ugala „Kondas ja maasikasööjad“ – Ugala valis suvelavastuseks Viljandi linna kultuurielu selgrooks oleva loo, põimides sisse Viljandi linnale omaseid detaile. Etendus tutvustas ühte ajalooperioodi Viljandis ja heitis pilgu naivist Paul Kondase elule ja maaliloomingule


Voigemast, Priit.IMG 0802.JPG|Priit Võigemast
Aarne Soro.jpg|Aarne Soro
Komissarov, Luule.IMG 8829.JPG|Luule Komissarov
Apteeker Melchior - 1 - Autor Robert Lang - 4628.jpg|Martin Mill
Kalle, Laura.IMG 2171.JPG|Laura Kalle
Tanel Jonas 2021. aasta Arvamusfestivalil.jpg|Tanel Jonas


## Vaata ka
*Viljandi linna kultuuripreemia
*Viljandimaa kultuuripärl
*Kultuurkapitali Viljandimaa aastapreemia

## Viited